
Vidékfejlesztési intézkedések és törekvések Magyarkanizsa községben

Kulcsszavak: fejlesztés, ifjúság, munkanélküliség, innováció, összefogás
A munka fő célja Magyarkanizsa község bemutatása volt, illetve néhány, az ifjúsági életre irányuló tevékenység ismertetése. A község egyik legfontosabb problémája a fiatalok elvándorlása, melynek legfőbb oka a munkanélküliség és a megfelelő életszínvonal hiánya, ezért nagy jelentősége van az ifjúsági élet javítására irányuló tevékenységeknek. A fiatalok problémáját csupán néhány éve kezelik prioritásként, ezért viszonylag új dologról van szó. A munkában elsőként a község jelenlegi és az előző stratégiai dokumentumainak összehasonlítására került sor, melyben az egyik legnagyobb változást a fiatalok problémájának előtérbe helyezése jelentette. Ezután, a két vizsgálatba vont fejlesztő szervezet vezetőjével készült interjú elemzése következett az ifjúsági fejlesztésekre vonatkozóan. Végül pedig két mintaértékű projekt került bemutatásra, melyek három kritérium alapján lettek mintaértékűnek minősítve: ifjúsági vonatkozás, közösségi összefogás, újszerűség.



